

ZAŠTITA MENTALNOG ZDRAVLJA DJECE I MLADIH

u sustavu javnog zdravstva PGŽ

Poštovani roditelji,

U skladu s **redovnim mjerama zdravstvene zaštite** zdravlja djece utemeljene na Zakonu o zdravstvenoj zaštiti te programskim dokumentima nacionalnih tijela, ove školske godine provodi se mjera ranog otkrivanja mogućih poremećaja u ponašanju i mentalnom zdravlju djece i mladih. U okviru **redovitog kalendara sistematskih pregleda** učenika 7. razreda osnovnih škola, učenici ispunjavaju kratak upitnik (10-ak minuta) pod nazivom „*Moje snage i poteškoće“*. Riječ je o poznatom i provjerenom instrumentu, koji je u upotrebi u Europi i SAD-u, čija je svrha rano otkrivanje poteškoća koje mogu biti vezane uz ponašanje, emocionalna stanja i/ili odnose s vršnjacima. Proces *skriniga* provode educirani stručnjaci psiholozi, s višegodišnjim iskustvom u radu s mladima u Zavodu za javno zdravstvo, uz suradnju Službe školske medicine Zavoda, stručne službe škola te uz podršku Grada Rijeke, Primorsko-goranske županije te Ministarstva Zdravlja.

Temeljem rezultata *skrininga*, te temeljem timske sinteze školskog liječnika, školskog stručnog suradnika i psihologa, roditelje djece čiji rezultati odstupaju od preporučenih telefonskim putem ćemo informirani o tome, uz preporuku da se jave u Savjetovalište NZZJZ. Biti će upućeni u mogućnost uključivanja u neke od aktivnosti koje im mogu koristiti u rješavanju trenutnih ili sprečavanju budućih teškoća. Te aktivnosti uključuju individualni ili obiteljski posjet našem savjetovalištu, interaktivne radionice za djecu i radionice za roditelje i sl. Svi pregledi i aktivnosti za korisnike sa zdravstvenom iskaznicom biti će potpuno besplatne.

*Informacija o rezultatu djeteta je dostupna isključivo zdravstvenim djelatnicima NZJZ te školskom stručnom suradniku. Nitko od učitelja pa niti ravnatelj škole nema pristup rezultatima zbog zaštite privatnosti djeteta.*

Za sva dodatna pojašnjenja možete kontaktirati školskog liječnika ili psihologa koji će provoditi upitnike (prof. Anđelić-Breš, tel 322-864,).

Sandro Kresina, dr.med.

spec. školske medicine  
 Voditelj Odsjeka za unapređenje zdravlja djece sa posebnim potrebama  
 Odjel školske i sveučilišne medicine  
 Nastavni zavod za javno zdravstvo Primorsko-goranske županije